PMIndiaData/PMIndiaSum huggingface dataset:
প্রধান মন্ত্রীনা মহাক্কী মমাগী মফমদা ইকায়খুম্নবা উৎখ্রে

ঙসি প্রধান মন্ত্রী শ্রী নরেন্দ্র মোদীনা হায়খি চহি ১০০ হিংখিবা মহাক্কী মমাগী পুন্সি ঈশ্বরগী খুয়াদা চঙজদুনা ঙসি শান্তি ফংখ্রে। ঙসি শ্রীমতি হিরাবেন লৈখিদবদা, মমাগী মফমদা লৈরিবা তপস্বী অমগী খোঙচৎ, মশাগী ওইজবা থাদোক্লবা কর্মায়োগী অমসুং গুনশিংদা কৎথোক্লবা পুন্সি অমগী মাইথোঙ অহুম্না মতম পুম্নমক্তা মহাক্কী মফমদা ইথিল পীখিবা অদু প্রধান মন্ত্রীনা নিংশিংখি। মহাক্কী চহি ১০০শুবা মপোক নুমিত্তা মহাক্না পীখিবা মহাক্কী পাউতাক অদু প্রধান মন্ত্রীনা নিংশিংখি অমসুং মহাক্কী মমানা হায়খি লৌশিং লৈনা থবক তৌগদবনি অমসুং পুন্সি অসি শেংনা হিংগদবনি। প্রধান মন্ত্রীনা ত্বিৎ তৌখি; “চহি ১০০ হিংলমখিবা পুন্সি অমা ঈশ্বরগী খুয়াদা চঙজখ্রে… ইমা, সাধু অমগী খোঙচৎ, মশাগী ওইজবা থাদোক্লবা কর্মায়োগী অমগী খুদম অমসুং গুনশিংদা থাজবা পুন্সি অমগী মাইথোং অহুম্ন ঐঙোন্দা মতম পুম্নমক্তা ইথিল পীরি। মহাক্কী চহি ১০০শুবা মপোক নুমিত্তা মহাক্কা উনবদা, মহাক্না ৱাফম অমা লৌশিং লৈনা থবক তৌগদবনি অমসুং পুন্সি অসি শেংনা হিংগদবনি হায়বা অদু নিংশিংলি”।
মন্ত্রীমন্দলনা ভারত অমসুং জপানগী মরক্তা বাইলেতরেল স্বাপ এরেঞ্জমেন্ত অয়াবা পীখ্রে

প্রধান মন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রী মন্দলনা ভারত অমসুং জপানগী মরক্তা বাইলেতরেল স্বাপ এরেঞ্জমেন্ত (বি.এস.এ.)গীদমক এগ্রীমেন্ত অমা চত্থনবা প্রপোজেল অমসুং য়ু.এস. দোলর বিলিয়ন ৭৫গী ওইবা শেনফম অমগীদমক আর.বি.আই. অমসুং দি বেঙ্ক ওফ জপানগী মরক্তা বাইলেতরেল স্বাপ এরেঞ্জমেন্তকীদমক এগ্রীমেন্ত খুৎয়েক পীনবদা রিজার্ব বেঙ্ক ওফ ইন্দিয়া (আর.বি.আই.)বু ওথোরাইজ ওইহনবদা অয়াবা পীখ্রে। শক্তম: স্বাপ এরেঞ্জমেন্ত অসি ভারত অমসুং জপানগী মরক্তা ফোরেন একচেঞ্জদা শোর্ত-তর্ম দিফিসেন্সী মেন্সিন্দুনা পেমেন্তকী বেলেন্সকী চানবা থাক অমা ঙাক্তুনা থম্নবগী পর্পোজকীদমক, দোমেস্তিক করেন্সীগীদমক য়ু.এস. দোলর বিলিয়ন ৭৫গী শেনফম অমা মরুওইনা একচেঞ্জ অমদি রি-একচেঞ্জ তৌননবা এগ্রীমেন্ত অমনি। কানবশিং: বি.এস.এ. অসি ভারত অমসুং জপানগী মরক্তা খুদোং চাদবা মতমদা অমনা অমগী মতেং পাংননবগী অমসুং ইন্তরনেস্নেল কনফিদেন্স রেস্তোর তৌনবগীদমক স্ত্রেতেজিক ওবজেক্তিবকী ওইবা ম্যুচেল কোওপরেসনগী য়াম্না ফবা খুদম অমনি। মসিগী খুদোংচাবা অসিনা কেপিতেলগী য়ানরিবা শেনফম অদু ফংবা ঙমহল্লগনি। অসিগুম্বা স্বাপ লাইন ফংহনবা অসিনা বেলেন্স ওফ পেমেন্ত (বি.ও.পি.)না থোকহনলিবা খুদোংচাদবশিংগী অকা অকুম অদু তেংনরগনি। এরেঞ্জমেন্ত অসি ভারত অমসুং জপানগী মরক্তা ম্যুচেল ইকোনোমিক কোওপরেসন অমসুং স্পিসিয়েল স্ত্রেতেজিক অমদি গ্লোবেল পার্তনরশিপতা অতোপ্পা মাইলস্তোন অমনি।
পি.এম.না মীয়ামগী পদ্মা এৱার্দী দুলারি দেবী জীবু মহাক্কী খুদোলপোৎকীদমক থাগৎপা ফোংদোকখ্রে

প্রধান মন্ত্রী, শ্রী নরেন্দ্র মোদীনা মীয়ামগী পদ্মা এৱার্দী দুলারি দেবী জীবু মহাক্কী খুদোলপোৎকীদমক থাগৎপা ফোংদোকখ্রে। ত্বীত অমদা শ্রী মোদীনা হায়খি: “দুলারি দেবী জী #PeoplesPadma ফংখিবশিংগী মনুংদা অমনি। মহাাক অসি বিহারদা লৈবা মধুনানিদগী মীয়াম্না থাগৎনরিবা হৈথোই-শিংথোইরবী আর্তিস্ত অমনি। এৱার্দীশিংগী থৌরম মতুং ইচম চম্না উনবা অমদা, মহাক্না ঐঙোন্দা মহাক্কী আর্তৱার্ক খুদোল তৌরকখি। মহাক্কী ইঙ্গিৎ অসি চাওথোকচনিঙাইনি। ঐহাক্না মহাকপু থাগৎপা ফোংদোকচরি”।
মালেমগী নুমীৎনা লাকপদা প্রধান মন্ত্রীগী পাওজে

মালেমগী নুমীৎনা লাকপদা প্রধান মন্ত্রী শ্রী নরেন্দ্র মোদীনা পীখিবা পাওজেল অদু মখাদা লৈরে: “মালেমগী নুমীৎনা লাকপা অসিদা ঙসি ঐখোয়না মালেম ইমাবু ইকায় খুম্নজদুনা খুরুমজরি। চহী কয়াদগী অসিগুম্লবা অথোইবা গ্রহ অসি অঙকপা কয়াগী য়ুম ওইরি। ঙসি ঐখোয়না ঐখোয়গী গ্রহগী য়াইফনবগীদমক লৌখিবা ৱারেপ অদু অমুক হন্না নিংশিংলি, সস্তেনেবল দিবেলপমেন্ত অমসুং ক্লাইমেৎ চেঞ্জ হন্থহনবদা মীৎয়েং থম্লি।”
প্রধান মন্ত্রীনা গরিব সেবাগী চহি ৮গী অকুপ্পা মরোল লান্থোকখ্রে

প্রধান মন্ত্রী, শ্রী নরেন্দ্র মোদীনা হায়খ্রে মদুদি লৈঙাক অসিনা লাইরবা অমসুং হন্থবা থাক্তা লৈরিবশিংবু সেবা তৌবদা মপুং ফানা কৎথোক্লি। শ্রী মোদীনা মসিমসু হায়খি মদুদি লৈঙাক অসিনা মতম চুপ্পদা লাইরবশিংগী পায়খৎপা থবকশিং মপুং ফানা অমসুং মনুং মপান ফাওনা উননবা হোৎনরি। মহাক্না মাইগোব ত্বীৎকী থ্রেদ অমা অমসুং আর্তিকলশিং মহাক্কী ৱেবসাইৎতগী অমসুং নামো এপতগী লান্থোকখি। প্রধান মন্ত্রী অসিনা অসুম্না ত্বীৎ তৌখি; "ঐখোয়গী লৈঙাক অসিনা মতম চুপ্পদা লাইরবশিংগী পায়খৎপা থবকশিং মপুং ফানা অমসুং মনুং মপান ফাওনা উননবা হোৎনরি। #8YearsOfGaribSeva" "ঐখোয়গী লৈঙাক অসিদি লাইরবা অমসুং হন্থবা থাক্তা লৈরিবশিংবু সেবা তৌবদা মপুং ফানা কৎথোকপনি। আর্তিকলশিং অসিনা #8YearsOfGaribSeva গী মায়কৈদা লৈরিবা মরুওইবা থৌরাংশিং উৎলি।"
মন্ত্রীমন্দলনা এগ্রিকলচর এক্সপোর্ত  পোলিসী , ২০১৮ অয়াবা পীরে

প্রধান মন্ত্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা এগ্রিকলচর এক্সপোর্ত পোলিসী , ২০১৮ অয়াবা পীরে । এগ্রিকলচর এক্সপোর্ত পোলিসী থবক ওইনা পায়খৎপা অসি য়েংশিন্নবা মরি লৈনবা রাজ্যশিংগী মীহুৎশিং অমসুং মরি লৈনবা মন্ত্রলয়শিং/বিভাগশিংগী মীহুৎশিং য়াওনা কম্মর্সনা নোদেল দিপার্তেমেন্ত ওইদুনা কেন্দ্রদা মোনিতরিং ফ্রেমৱার্ক অমা লিংখৎপা মন্ত্রীমন্দলনা অয়াবা পীরে । ২০২২ ফাওবদা লৌমীশিংগী শেন্থোক শরুক অনিদা হেনগৎহন্নবা সরকারনা থৌশিল অমা পুথোক্লে । মসিগী পান্দম অসি ফংনবা হোৎনবদা লৌউ-শিংউগী পোৎথোকশিং মপানদা থাদোকপনা মরুওইবা থৌদাং লৌগনি । লৌমীশিংদা মপানদা লৌউ-শিংউগী পোৎথোকশিং থাদোকপা শরুক অনিদা হেনগৎনবা সরকারনা এগ্রিকলচর এক্সপোর্ত পোলিসী অসি পুথোরকপনি অমসুং মসিনা ভারতকী লৌমীশিং অমসুং মখোয়গী পোৎথোকশিং মালেমগী ভেলু চেনশিংদা য়াওহনবা ঙমগনি ।এগ্রিকলচর এক্সপোর্ত পোলিসী অসি মখাগী পান্দমশিং অসি য়াওরি : “লৌউ-শিংউগী লমদা ভারত অসি মালেমগী শক্তি অমা ওইবা ঙম্নবা, চুনবা থৌশিলশিংগী মখাদা ভারতকী লৌউ-শিংউগী পোৎথোকশিং মপান্দা থাদোকপা হেনগৎহনবা অমসুং লৌমীশিংগী শেন্থোক হেনগৎহনবা” । পান্দমশিং : এগ্রিকলচর এক্সপোর্ত পোলিসীগী পান্দমশিং অদু মখাগী অসিনি : ২০২২ ফাওবগী মনুংদা হৌজিক য়ু এস দোল্লর বিলিয়ন ৩০দগী ৬০ ফাওবগী লৌউ-শিংউগী পোৎথোকশিং মপান্দা থাদোক্লিবা অসি মথং চহিশিংদা য়ু এস দোল্লর বিলিয়ন ১০০দা হেনগৎহনবা । পৎকনবা পোৎথোকশিংদা মীৎয়েং থমদুনা ঐখোয়না মপান্দা থাদোক্কদবা পোৎলমশিং মখল য়ামহনবা, থাদোকফম হেনগৎহনবা অমসুং মগুন হেনগৎহনবা । অনৌবা, মমাংঙৈগী ওইবা, ওর্গানিক, ইথনিক, মহৌশাগী অমসুং মহৌশাগী নত্তবা লৌউ-শিংউগী পোৎথোকশিং মপান্দা থাদোকপা হেনগৎহনবা । য়োনফম থিনবা থবক পায়খৎপা, অপনবশিং থেংনবা অমসুং সেনিতরি অমসুং ফাইতো-সেনিতরিগা মরি লৈনবা থবকশিং লোইশিনবা । অথুবা মতমদা মালেমগী ভেলু চেনশিংগা পুনশিনদুনা মালেমগী ওইনা লৌউ-শিংউগী পোৎথোক মপান্দা থাদোকপদা ভারতকী চাকথুং শরুক অনিদা হেনগৎহনবা । মপানগী কৈথেলশিংদা থাদোকপগী কান্নবশিং লৌমীশিংদা ফংহনবা । এগ্রিকলচর এক্সপোর্ত পোলিসীগী মচাকশিং : এগ্রিকলচর এক্সপোর্ত পোলিসীগী ৱারেপশিং অসি শরুক অনি থোক্না হায়বদি–স্ত্রাতেজিক অমসুং ওপরেসনেল হায়না খাইদোক্লে, অকুপ্পা মখাগী অসিনি : স্ত্রাতেজিক থৌশিলশিং ইনফ্রাস্ত্রকচর অমসুং লোজিস্তিক শেমগৎপা মপান্দা থাদোকপা হেনগৎনবা অচুম্বা থবক পায়খৎপা লৌউ-শিংউগী পোৎথোক মপান্দা থাদোকপদা রাজ্যশিং হেন্না শরুক য়াহনবা ক্লস্তরশিংদা মীৎয়েং চংবা মগুন লৈবা পোৎ থাদোকপা য়োকখৎবা ব্রান্দ ইন্দিয়া শেমগৎপা ওপরেসনেল পোৎ পুথোকপা অমসুং শেম-শাবদা লনাই মীওইশিং শেন থাদহনবা মগুন লৈবা পোৎ ওইহন্নবা অকনবা থবক পায়খৎপা রিছাস অমসুং দিবলপমেন্ত অতৈ হিরমশিং
প্রধান মন্ত্রীনা হজরত ইমাম  হুসেন (এস.এ.)গী নীংশিং কুমওন – আশরা মুবারকাদা শরুক য়াগনি

প্রধান মন্ত্রী শ্রী নরেন্দ্র মোদী সেপ্তেম্বর ১৪, ২০১৮দা ইন্দৌরদা দাৱুদী বোহরা কম্যুনিতীনা শিনগদবা হজরত ইমাম হুসেন (এস.এ.)গী নীংশিং কুমওন – অশরা মুবারকাদা শরুক য়াগনি। মহাক্না থৌরম অদুদা পাংথোক্কদবা মীয়ামগী ওইবা মীফম অমদা ৱা ঙাংগনি। থৌরম অদুদা দাৱুদী বোহরা কম্যুনিতীগী ধর্মগী মকোক হিজ হোলিনেস দা. সৈয়দনা মুফদ্দল সৈফুদ্দীন অমসুং মধ্য প্রদেশগী মুখ্য মন্ত্রী শ্রী শিবরাজ সিংহ চৌহানসু ৱা ঙাংগনি।
প্রধান মন্ত্রীনা দিল্লীগী তোঙান-তোঙানবা শরুকশিংদা হৌজিক ওইরিবা ফিভম য়েংশিনখ্রে

প্রধান মন্ত্রী শ্রী নরেন্দ্র মোদীনা দিল্লীগী তোঙান-তোঙানবা শরুকশিংদা হৌজিক ওইরিবা ফিভম য়েংশিনখ্রে। প্রধান মন্ত্রীনা হায়খি, “দিল্লীগী তোঙান-তোঙানবা শরুকশিংদা হৌজিক ওইরিবা ফিভমশিং পাক চাউনা য়েংশিল্লি। পুলিস অমসুং অতোপ্পা এজেন্সীশিংনা শান্তি অমসুং মহৌশাগী ফিভম হঞ্জিলহন্নবা চেকশিন্না থবক তৌরি।” শান্তি অমসুং মত তিন্নবা অসি ঐখোয়গী হৌনশা মওং-মতৌগী কেন্দ্রনি। মতম পুম্নমক্তা শান্তি অমসুং মচিল-মনাও ওইবগী নুংশিনবা ঙাক্তুনা থম্নবা ঐহাক্না ঐহাক্কী দিল্লীগী ইচল-ইচেশিং অমসুং ইচিল-ইনাওশিংদা আপীল তৌজরি। অথুবা মতমদা ইং-তপ্পা অমসুং মহৌশাগী ফিভম হঞ্জিলহন্নবা অসি য়াম্না মরু ওই।
প্রধান মন্ত্রীনা রোতারী ইন্তর্নেস্নেল ৱর্ল্দ কনভেন্সন্দা ৱা ঙাঙখ্রে

প্রধান মন্ত্রী, শ্রী নরেন্দ্র মোদীনা ঙসি ভিদিও কনফরেন্সিংগী খুত্থাংদা রোতারী ইন্তর্নেস্নেল ৱর্ল্দ কনভেন্সন্দা ৱা ঙাঙখ্রে। প্রধান মন্ত্রীনা রোতারিয়ানশিং অসি “মায়-পাক্লবা অমসুং তেংবাংবগী অশেংবা কাঙবুনি” হায়রদুনা, “মসিগুম্বা স্কেলদা রোতারীশিংনা পুনবা হায়বসি মিনি-গ্লোবেল এসেমব্লী অমগুম্বনি। মসিদা দাইবর্সিতী অমসুং ভাইব্রেন্সী য়াওরি”, হায়না মখা তাখি। রোতারীগী মোত্তো ওইরিবা “সর্ভিস অবভ সেল্ফ” অমসুং “খ্বাইদগী ফনা তেংবাংবদা মীওই অমনা খ্বাইদগী হেন্না কান্নবা ফংই” অসিবু পল্লদুনা প্রধান মন্ত্রীনা হায়রিবশিং অসি মীওইবা খুন্নাইগী য়াইফ য়ুম্বালগীদমক্তা খ্বাইদগী মরু ওইবা ৱাখল্লোন্নি অমসুং মসিগা ঐখোয়গী সাধু মুনিশিংনা তাক্লম্বগা মান্নরি হায়খি। “ঐখোয়গী লমদম অসি অতোপ্পগীদমক্তা হিংবা অসি করিনো হায়না থবক্না তাকখিবা বুদ্ধ অমসুং মহাত্মা গান্ধীগী লমদম্নি”, হায়না মহাক্না মখা তাখি। প্রধান মন্ত্রীনা স্বামী বিবেকানন্দগী ৱারোল পল্লদুনা অসুম্না হায়খি, “ঐখোয় পুম্নমক্না অমগা-অমগা মখা পোন্নবা, মরী লৈনবা অমসুং শম্নবা মালেম অমদা হিংলিবনি। মসিনা মরম ওইদুনা, মীওই অমা, লুপ অমসুং সরকারনা ঐখোয়গী গ্রহ অসিবু নুংঙাই য়াইফহন্নবা অমসুং সস্তেনেবল ওইনবা পুন্না হোৎনমিন্নবা হায়বসি মরু ওইরিবনি”। মহাক্না রোতারী ইন্তর্নেস্নেলবু পৃথিবী অসিদা তেংবাংবা তোঙানবা থবক কয়াদা মখোয়গী হোৎনবা কনবগীদমক্তা থাগৎখি। মহাক্না হায়খিবদা, ভারতনা অকোয়বগী ফিভম ঙাক-শেনবগী মতাংদা হোৎনরিবশিংবু লুচিংদুনা চৎলি। “সস্তেনেবল দিভেলপমেন্ত অসি হৌজিক্কী মতমগী খ্বাইদগী তঙাই ফদবনি। ভারত মচা বিলিয়ন ১.৪না মহৌশা ইমাগা নুংশি চাননা লৈমিন্নবগী চহি কয়া লিরবা চৎনবীদগী ইথিল ফংদুনা ঐখোয়গী পৃথিবীবু হেন্না লু-নান্নবা অমসুং শংহন্নবা পাংথোকপা য়াবা খুদিংমক পাংথোক্লি”, হায়না প্রধান মন্ত্রীনা হায়খি। মহাক্না ইন্তর্নেস্নেল সোলর এলাইএন্স, ‘ৱান সন, ৱান ৱর্ল্দ, ৱান গ্রিদ’ অমসুং লাইফ-লাইফস্তাইল ফোর ইনভাইরনমেন্তকুম্বা ভারতকী খোঙথাংশিংবু পনখি। ভারতনা ইং ২০৭০ ফাওবদা নেত জিরো ওইহন্নবা খোঙফম চেৎলিবা অসিবু মালেমগী খুন্নাইনা থাগৎনরি হায়না মহাক্না পাউদমখি। প্রধান মন্ত্রীনা রোতারী ইন্তর্নেস্নেলনা থক্নবা অশেংবা ঈশিং পীবা, সেনিতেসন অমসুং হাইজিনগী মরী লৈননা পাংথোক্লিবা থবকশিংবু থাগৎলদুনা, চহি মঙাগী মনুংদা সেনিতেসন কভরেজ মপুং ফারপ তৌনা ফংখিবা স্বচ্ছ ভারত মিসনগী কান্নবগী মতাংদা পাউদমখি। অনৌবা এৱিয়র্নেস অমসুং থৌদোক কয়ানা মরম ওইরগা অনৌবা মওং অমা ফংখ্রবা ঈশিং য়োকশিনবা অমসুং আত্মানির্ভর ভারতকুম্বা ইহৌগী মতাংদসু মহাক্না পনখি। মহাক্না ভারতকী মতিক লৈরবা স্তার্ত-অপ সেক্তরগী মতাংদসু পাউদমখি। মীওইবা খুন্নাইগী শরুক তরেৎ থোকপগী অমনা ভারত্তা লৈরি, মসিগী চাং অসিদা ভারত্তা মায় পাকপা থৌওংশিংনা মালেমদসু অচৌবা অফবা শাফু পীরিবনি হায়না মহাক্না হায়খি। মহাক্না কোবিদ-১৯গী ভেক্সিনগী ৱারী, মালেমগী পান্দম চহি ওইরিবা ইং ২০৩০গী চহি মঙাগী মমাং – ইং ২০২৫ ফাওবদা তি.বি. মরূ ফংনা মুত্থৎনবা হোৎনরিবা অসিবু খুদম ওইনা পনখি। শ্রী মোদীনা হায়রিবা থবকশিংদা গ্রাসরুত লেভেলদগী হৌনা শৌগৎনবা রোতারী ইমুং-মনুংদা পাউজেল পীখি। মহাক্না মখোয়না মালেম শিনবা থুংবদা য়োগ নুমিৎপু মশিংনা য়াম্না পাংথোক্নবসু হায়খি।
পি.এম.না জনুৱারী ৭তা কোলকতাগী চিত্তরঞ্জন নেস্নেল কেন্সর ইন্সতিত্যুৎকী অনিশুবা কেম্পস শঙ্গাগনি

প্রধান মন্ত্রী, শ্রী নরেন্দ্র মোদীনা জনুৱারী ৭, ২০২২গী নুংথিলগী পুং ১ তাবা মতমদা কোলকতাগী চিত্তরঞ্জন নেস্নেল কেন্সর ইন্সতিত্যুৎ (সি.এন.সি.আই.)কী অনিশুবা কেম্পস ভিদিও কনফরেন্সিংগী খুত্থাংদা শঙ্গাগনি। অনিশুবা কেম্পস অসি প্রধান মন্ত্রীগী লৈবাক শিনবা থুংবগী হকশেলগী ফেসিলিতীশিংবু হেন্না চাউথোকহনবা অমসুং ফগৎহনবগী মঙলানগী মতুং ইন্না শাখিবনি। সি.এন.সি.আই.দা লাইয়েংনবা লাকপা কেন্সরগী অনাবা মশিং অসি য়াম্না হেনগৎলকপদগী কেম্পস অসি পাকথোক-চাউথোক্তবা য়াদ্রে হায়বগী ৱাখল্লোন অমা মতম খরদগী লৈরক্লবনি। অসিশুবা কেম্পস অসিনা মসিগী ৱারোইশিন পুরক্লগনি। সি.এন.সি.আই.গী অনিশুবা কেম্পস অসি লুপা করোর ৫৩০ হেন্না চঙদুনা শাখিবনি অমসুং মসিদগী লুপা করোর ৪০০দি কেন্দ্রনা পুথোকখি অমসুং লেমহৌরিবা শেনফম অসিনা নোংচুপ বেঙ্গোল সরকারনা ৭৫:২৫গী রেসিওদা পুথোকখি। কেম্পস অসি কেন্সর দাইগ্নোস, স্তেজিং, ত্রিতমেন্ত অমসুং কেয়রগীদমক্তা খ্বাইদগী ফবা ইনফ্রাস্ত্রকচর লৈবা ফমুং ৪৬০গী কেন্সর নীংথিনা লাইয়েংবগী য়ুনিৎ অমা ওইগনি। কেম্পস অসিদা ন্যুক্লিয়র মেদিসিন (পি.ই.তি.), ৩.০ তেসলা এম.আর.আই., ১২৮ স্লাইস সি.তি. স্কেন্নর, রেদিওন্যুক্লাইদ থেরাপী য়ুনিৎ, এন্দোস্কোপী সুইত, মোদর্ন ব্রেকীথেরাপী য়ুনিৎনচিংবা মতমগা চুনবা খুৎলায় কয়া লৈগনি। কেম্পস অসিনা এদভান্স কেন্সর রিসর্চ ফেসিলিতী ওইনা মথৌ পাংথোকপগা লোয়ননা লৈবাক্কী নোংপোক অমসুং অৱাং-নোংপোক্কী শরুক্তা লৈবা কেন্সরগী অনাবশিংদা মরু ওইনা নীংথিনা লাইয়েংবগী খুদোংচাবা পীগনি।
প্রধান মন্ত্রী মোদীনা কোলকতাদা কোলকতা পোর্ত ত্রস্তকী ১৫০শুবা চহীগী কুওন থৌরমদা শরুক য়াখ্রে; রবিন্দ্র সেতুগী ইন্তরেক্তিব লাইত অমসুং সাউন্দ শো হৌদোকখ্রে

প্রধান মন্ত্রী শ্রী নরেন্দ্র মোদীনা ঙসি কোলকতাদা কোলকতা পোর্ত ত্রস্তকী ১৫০শুবা চহীগী কুওন থৌরমদা শরুক য়াখ্রে। থৌরম অদুদা মহাক্না কোলকতাদা রবিন্দ্র সেতু (হাউরা ব্রিজ)গী ইন্তরেক্তিব লাইত অমসুং সাউন্দ শো হৌদোকখ্রে। মফম অদুদা পাংথোকপা কলচরেল প্রোগ্রাম অমসু মহাক্না মীৎয়েং তাখি। ৱেস্ত বেঙ্গোলগী রাজ্যপাল শ্রী জগদীপ ধনকর, মুখ্য মন্ত্রী শ্রীমতী মমতা বেনর্জী অমসুং অতোপ্পা শক্নাইরবশিংনা থৌরম অদুদা শরুক য়াখি। রবিন্দ্র সেতুগী অনৌবা লৈতেংগী লাইতিং অসিদা ৬৫০ পাৱর–ইফিসিয়েন্ত এল.ই.দি. অমসুং ম্যুজিক্কা লোয়ননা সিঙ্ক তৌগদবা শো অমা য়াওনা প্রোগ্রামেবল মল্তি–কলর লাইতিং অমগীদমক স্পোতলাইত ফিৎ তৌরি। লাইতিশিং অসিনা ইঞ্জিনীয়রিংগী অঙকপা অমনি হায়না লৌনরিবা থোং অসি হেরিতেজকী অহেনবা শক্তম অমা পীরগনি। অনৌবা ইন্তরেক্তিব শো অসিনা লমকোইবশিং অমসুং লমদম অসিগী মীওইশিংবু চিংশিনবদা মতেং ওইরগনি হায়না থাজবা থম্লি। রবিন্দ্র সেতু অসি ১৯৪৩দা কমিসন তৌখি। রবিন্দ্র সেতুগী ৭৫শুবা চহী পালন থৌরম মমাং চহীদা পাংথোকখি। মসি ইঞ্জিনীয়রিংগী অঙকপা অমনি, মসিদা নৎ অমসুং বোল্তশিং য়াওদে, অদুবু স্ত্রকচর পুম্বা রেপিৎ ফাদুনা শেমখি। মসিদা স্তিল তন ২৬,৫০০ চংখি, মদুগী মনুংদা তন ২৩,০০০দি হাই–তেন্সাইল এলোই স্তীলনি।
প্রধান মন্ত্রীনা মীয়ামদা বোহাগ বিহুগী য়াইফ পাউজেল পীখ্রে

প্রধান মন্ত্রী, শ্রী নরেন্দ্র মোদীনা মীয়াম খুদিংদা বোহাগ বিহুগী য়াইফ পাউজেল পীখ্রে। কুমহৈ অসিনা অসমগী মতিক লৈরবা চৎনবীগী মশক তাক্লিবনি হায়না মহাক্না হায়খি। বিহুগী কুমহৈ অসিনা মীয়ামগী পুন্সিদা নুংঙাই-য়াইফবা অমসুং হকশেল ফবনা থনবা ওইরসনু হায়না শ্রী মোদীনা হায়খি। প্রধান মন্ত্রীনা অসুম্না ত্বীত তৌখিঃ “য়াইফরবা বোহাগ বিহু! কুমহৈ অসিনা অসমগী মতিক লৈরবা চৎনবীগী মশক তাক্লিবনি বিহুগী কুমহৈ অসিনা মীয়ামগী পুন্সিদা নুংঙাই-য়াইফবা অমসুং হকশেল ফবনা থনবা ওইরসনু”।
পি.এম.না বরাক ওবামাবু কোবিদ-১৯দগী অথুবদা ফগৎলক্নবা য়াইফ-মঙ্গোল পীখ্রে

প্রধান মন্ত্রী, শ্রী নরেন্দ্র মোদীনা হান্নগী য়ু.এস.কী রাস্ত্রপতি, বরাক ওবামাবু কোবিদ-১৯দগী অথুবদা ফগৎলক্নবা ঙম্নবা য়াইফ-মঙ্গোল পীখ্রে। হান্নগী য়ু.এস.কী রাস্ত্রপতি, বরাক ওবামাগী ত্বিত অমদা পাউখুম পীরদুনা, প্রধান মন্ত্রীনা হায়খি; "ঐহাক্না @BarackObamaবু কোবিদ-১৯দগী অথুবদা ফগৎলক্নবা অমসুং মহাক্কী ইমুং-মনুংনা হকচাং ফনা অমসুং নাদা য়েক্তনা লৈনবা য়াইফ-মঙ্গোল পীজরি।"
পি.এম.না রমজানগী শেংলবা থানা লাকপদা মীয়ামদা য়াইফ-পাউজেল পীখ্রে

প্রধান মন্ত্রী, শ্রী নরেন্দ্র মোদীনা রমজানগী শেংলবা থানা লাকপদা য়াইফ-পাউজেল পীখ্রে। ত্বিত অমদা প্রধান মন্ত্রীনা হায়খি; “রমজানগী শেংলবা থানা হৌবদা য়াইফ-পাউজেল পীজরি। শেংলবা থা অসিা লাকপদা লৈতা লায়রবশিংবু শেবা তৌনবা মীয়ামদা ইথিল পীবা ওইরসনু। মসিনা ঐখোয়গী খুন্নাইদা শান্তি লৈবা, তংদু লৈতাবা অমসুং নুংশি-চান্নবগী ৱাখল্লোন হেনগৎহনবা ওইরসনু।”
মন্ত্রীমন্দলনা এফ.এ.সি.তি.না পায়শিন্দুনা থম্লিবা একর ৪৮১.৭৯গী লম কেরলা সরকারদা য়োনবা অমসুং য়োনবগী শেনফম অদু এফ.এ.সি.তি.না শিজিন্নবা য়াহনবদা অয়াবা পীখ্রে

প্রধান মন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা মখাগী হায়জরকপশিং অসিদা অয়াবা পীখ্রে: ১. ফর্তিলাইজর্স এন্দ কেমিকেল্স ত্রাভানকোর লিমিতেদ (এফ.এ.সি.তি.) পায়শিন্দুনা থম্লিবা একর ৪৮১.৭৯গী লম কেরলা সরকারদা মখাগী থৌওংশিং অসিদা য়োনবা: অ. একর ১৫০গী লম একর অমমমদা লুপা কোতি অমমমগী মমলদা (মদুগী মহুৎ, কেরলা সরকারনা এফ.এ.সি.তি.দা একর ১৪৩.২২গী লম লেম্না লৌশিনা য়াহনবা); অমসুং আ. লেমহৌরিবা একর ৩৩১.৭৯ অদু ইর্নাকুলমগী দিস্ত্রিক্ত কলেক্তরনা লেপলকপা মমল একর অমমমদা লুপা কোতি ২.৪৭৫৮দা লৈবা। ২. য়োনবগী শেনফম অদু এফ.এ.সি.তি.না ৱার্কিং কেপিতেলগী অৱাৎপা, বেলেন্স শীৎ ফগৎহন্নবা অমসুং কম্পেনিগী সস্তেনেবল গ্রোথকীদমক হেন্না পাকথোক চাউথোকপা প্রোজেক্তশিং পায়খৎতুনা ফিজিকেল অমসুং ফাইনান্সিয়েল পর্ফোমেন্স হেঙ্গৎহন্নবা শিজিন্নবা য়াহনবা। চাউনা থেংনরিবা: মসিগী অয়াবা পীখিবা অসিনা এফ.এ.সি.তি.বু বেঙ্কতগী শেল পুশিনবা হন্থহনবা অমসুং ফর্তিলাইজর পুথোকপগী চাং হেঙ্গৎহন্নবা প্রোজেক্তশিং পায়খৎপদা মতেং ওইরগনি। কান্নবশিং: এফ.এ.সি.তি.বু নৌহৌনা মথৌ তৌহনবনা কম্পেনী অসি পাকথোক চাউথোকহল্লগনি অমসুং মসিনা অহেনবা থবক ফংহনবদা মতেং ওইরগনি। মসিনা কেরলা রাজ্যগী ইকোনোমীদা ইনোৎ অমা পীরগনি অমদি খা ভারত্তা ফর্তিলাইজর ফংবা হেঙ্গৎহল্লগনি।
রোহন বোপন্না অমসুং দিবিজ শরন্না নুপাগী দবল্স তেনিস ইভেন্তা গোল্দ লৌরকপদা প্রধান মন্ত্রীনা নুংঙাইবা ফোংদোকখ্রে

ইন্দোনেসিয়াগী জাকারতা–পলেম্বাংদা পাংথোক্লিবা ১৮শুবা এসিয়ন গেম্সতা রোহন বোপন্না অমসুং দিবিজ শরন্না নুপাগী দবল্স তেনিস ইভেন্তা গোল্দ লৌরকপদা প্রধান মন্ত্রী শ্রী নরেন্দ্র মোদীনা নুংঙাইবা ফোংদোকখ্রে। প্রধান মন্ত্রীনা হায়খি, “রোহন বোপন্না অমসুং দিবিজ শরন্নবু শান্নখ্রবদি, অঙকপা তেনিস ওই! নুপাগী দবল্স ইভেন্তা মখোয়না গোল্দ লৌরে। শান্নরোইশিং অসিবদা নুংঙাইবা ফোংদোকচরি।”
জপানগী তোকিওদা লৈবা ভারতমচাশিংগা প্রধান মন্ত্রীগা ৱারী শানখ্রে

ঙসি প্রধান মন্ত্রী নরেন্দ্র মোদীনা তোকিওদা ভারতমচাশিংগা ৱারী শানখ্রে। মহাক্কী ৱারোলদা প্রধান মন্ত্রীনা ভারত-জপান মরিগী মতাংদা ৱাফম কয়া ফোংদোকখি। মহাক তরাম্না ওকপগীদমক মোদীনা জপানগী প্রধান মন্ত্রী সিনজো অবে অমসুং জপানগী মীয়াম থাগৎখি। মহাক্না জপানদা লৈরিবা ভারতমচাশিংদা দিৱালিগী য়াইফ পাউজেল পীখি। ভারতমচাশিং অসি ভারতকী জপানদা লৈবা এম্বেসত্তরশিংনি হায়না শিংথাখি, মখোয়না ভারত্তা শেন থাদনবা অমসুং মমা লৈবাক্কা কলচরগী ওইবা মরি লেংদনা থম্নবা প্রধান মন্ত্রীনা মখোয়দা তকশিনখি। হৌখিবা চহি মরি অসিদা সরকারনা পায়খৎখিবা থবকশিং পল্লদুনা প্রধান মন্ত্রীনা হায়খি , ইন্দিয়ান সোলুসনস-গ্লোবেল এপ্লিকেসন হায়বা ৱাখল্লোন অসিদা ভারতনা লেপ্তনা থবক তৌরি। ভারতকী জন ধন য়োজনা, মোবাইল, অধার (জে এ এম) অসি ত্রিনিতিনি অমসুং দিজিতেল ত্রান্সসেক্সন মোদেল অসি হৌজিক মালেম্না থাগৎনরে। ভারতকী য়াম্না চাউনা মাইপাক্লবা স্পেস প্রোগ্রাম অমসুং য়াম্লবা দিজিতেল ইনফ্রস্ত্রকচরশিং প্রধান মন্ত্রীনা পনখি। মহাক্না হায়খি, মেক ইন ইন্দিয়া থৌরম অসিনা ভারত অসি মালেমগী ইলেকত্রোনিক্স অমসুং ওতোমোবাইল শাফম ওইরে। অনৌবা ভারত অমা শেমগৎনবা অফবা ইনফ্রাস্ত্রকচরশিং শেমগৎপদা জপান্না মতেং পাংলিবা অদু প্রধান মন্ত্রীনা পনখি। ভারত অমসুং জপানগী মরি মখা তানা ফগৎনবা ভারতমচাশিংনা কন্না হোৎননবা মহাক্না তকশিনখি। প্রধান মন্ত্রী নুমিৎ নিনিগী ওইনা জপানদা লৈরিবনি।
পি.এম.না অচার্য় ভিনোবা ভাবেবু মহাক্কী মপোক কুমওন লাকপদা নিংশিংখ্রে

প্রধান মন্ত্রী শ্রী নরেন্দ্র মোদীনা অচার্য় ভিনোবা ভাবেগী মফমদা মহাক্কী মপোক কুমওন নুমিৎনা লাকপদা শ্রদ্ধাঞ্জলি কৎখ্রে ত্বীত অমদা, প্রধান মন্ত্রীনা হায়খি; “অচার্য় ভিনোবা ভাবেবু মহাক্কী মপোক কুমওন লাকপদা নিংশিংলি‍। মহাক্কী পুন্সি গান্ধিয়ন ফিদমগী অচঙবা খুদম্নি‍। মহাক্না খুন্নাই মপাঙ্গল কলহনবা পামজরম্মি অমদি ‘জয় জগৎ’ পুরক্নবগীদমক পাউজেল্লমখি‍। মহাক্কী ফিদম্না ঐখোয়বু পুক্নিং থৌগৎলি অমদি লৈবাক অসিগীদমক মহাক্না মঙজরম্বা মঙলান মঙফাওনহন্নবা ফিরেপ লৌরি‍।”
প্রধান মন্ত্রীনা মন কী বাত্তা য়ুম্ফম ওইবা মেগাজিন অমা শিয়র তৌখ্রে

প্রধান মন্ত্রী, শ্রী নরেন্দ্র মোদীনা মন কী বাতকী অরোইবা তাঙ্কক্তা য়ুম্ফম ওইবা মেগাজিন অমা শিয়র তৌখ্রে। প্রধান মন্ত্রীনা মীয়ামদা এপ্রিল ২৪দা মথংগী তাঙ্ককা লোয়ননা লৈনবা হায়খি। প্রধান মন্ত্রীনা ত্বীৎ তৌখি; “মমাং থাগী #MannKiBaatতা ঐখোয়না হিরম কয়া অমদা খন্ন-নৈনবা হায়বদি ভারতকী এক্সপোর্ত্তা হায়গৎলকপা, আয়ুর্বেদাগী স্তার্ত-অপশিং, ঈশিং য়োকশিনবা অমসুং ত্রেদিস্নেলগী ফেয়রশিংদা নুঙাইরবা মেগাজিন অমা লৈখি। ২৪দা মথংগী তাঙ্কক্কীদমক শরুক য়াবিয়ু। http://davp.nic.in/ebook/mib/MannKiBaat_Hindi/index.html"
পি.এম.না দা. প্রমোদ সাৱন্ত অমসুং মহাক্কী মন্ত্রী-মন্দলনা ৱাশক লৌখিবদা নুংঙাইবা ফোঙদোকখ্রে

প্রধান মন্ত্রী, শ্রী নরেন্দ্র মোদীনা দা. প্রমোদ সাৱন্ত অমসুং মহাক্কী মন্ত্রী-মন্দলনা গোৱাগী মুখ্য মন্ত্রী অমসুং মন্ত্রীশিং ওইনা ৱাশক লৌখিবদা নুংঙাইবা ফোঙদোকখ্রে। প্রধান মন্ত্রীনা মখোয়গী তীম অসিনা গোৱা মীয়ামদা গুদ গভর্নান্স ফংহনবা ঙমগনি হায়না মহাক্কী থাজবা থমখি। প্রধান মন্ত্রীনা ত্বিত তৌখি; "@DrPramodPSawant জী অমসুং ঙসি গোৱাদা ৱাশক লৌখিবা অতোপ্পা মীওই পুম্নমকপু নুংঙাইবা ফোঙদোকচরি। মখোয়গী তীম অসিনা গোৱা মীয়ামদা গুদ গভর্নান্স ফংহনবা ঙমগনি অমসুং হৌখিবা দিকেদ অসিদা তৌরকখিবা প্রো-পিপলদা য়ুম্ফম ওইবা ওইবা থবক তৌরক্কনি হায়না ঐহাক্না থাজবা থম্মি।"
দোনী পোলো এয়রপোর্ত লৈরকপদগী প্রধান মন্ত্রীনা অরুনেচল প্রদেশতা তুরিজম চাওখৎলক্নবগী মীৎয়েঙ থম্লি

প্রধান মন্ত্রী, শ্রী নরেন্দ্র মোদীনা ইতানগরদা দোনী পোলো এয়রপোর্ত মথৌ তৌরকপগা লোয়ননা অরুনাচল প্রদেশতা তুরিজম সেক্তর চাওখৎলক্লগনি হায়না মীৎয়েঙ থম্লি‍। প্রধান মন্ত্রীনা অরুনাচল প্রদেশকী মুখ্য মন্ত্রী শ্রী পেমা খন্দুনা থাগৎলকপা ভিদিও অমদা ফজরবা শক্তমশিং উৎলকপগীদমক্তসু থাগৎখি‍। অরুনাচল প্রদেশকী মুখ্য মন্ত্রী শ্রী পেমা খন্দুনা তৌরকপা ত্বীত অমা ক্বোৎ তৌরদুনা, প্রধান মন্ত্রীনা হায়খি; “য়েংবদ ফজরে! অদুগা, অনৌবা এয়রপোর্ত অমদি ফ্লাইতশিং হাপচিল্লকপগা লোয়ননা, মী ময়াম অমা অরুনাচল প্রদেশত লায়না চৎপা ঙম্লগনি অমদি মফমদুগী তরাম তরাম্বা মীওক মীচান থেংনবা ফংলগনি‍।”
পেসিফিক পেন্সন অমসুং ইনভেস্তমেন্ত ইনস্তিত্যুত্তগী দেলিগেসন্না প্রধানমন্ত্রীগা উন্নখ্রে

পেসিফিক পেন্সন অমসুং ইনভেস্তমেন্ত (পিপিআই) ইনস্তিত্যুতকী প্রসিদেন্ত মিস্তর লিওনেল সি. জোন্সন্না লুচিংবা দেলিগেসন্না প্রধানমন্ত্রী শ্রী নরেন্দ্র মোদীগা ঙসি উন্নখ্রে । দেলিগেসনগী মেম্বরশিংনা ভারত্তা ইকোনোমীক রিফোর্মগী খোংথাং অদু থাগৎখি অমসুং লৈবাক অসিদা লৈরিবা অদুগুম্বা গ্রোথ পোতেন্সিয়েল অদু কন্না পনখি । এফদিআই, জিএসতি অসিগুম্বা ইকোনোমীগী তোঙান তোঙানবা শওং শদা অদু খন্ন-নৈনবদা য়াওখি । প্রধানমন্ত্রীনা ভারত্তা শেল থাদনবগীদমক্তা তোঙান তোঙানবা ওইথোকপা য়াবশিং হাইলাইত তৌখি । হন্দক্তা নৌনা পায়খৎখিবা রিফোর্মশিং অমসুং ইজ ওফ দুইং বিজিনেসকী লৌখৎলিবা খোংথাংশিংগী মতাংদা মহাক্না ফোংদোকখি । পাক চাওবা ইকোনোমীক ফন্দামেন্তেলশিং অদুগা লোইননা ভারতকী প্রজাগী হেঙ্গৎলক্লিবা এস্পিরেসনশিং অদুনা শেল থাদবনগীদমক্তা মরুওইবা খুদোংচাবা অমা রিপ্রজেন্ত তৌরে হায়না মহাক্না হায়খি । রিন্যুয়েবল ইনর্জী অমসুং ওর্গানিক ফার্মিং সেক্তরশিংদা ইনভেস্তমেন্তকী পোতেন্সিয়েল অদু মহাক্না কন্না পনখি । মহাক্না ওইরিবা অদুদা থাগৎপা ফোংদোকখি মদুদি পিপিআই ইনস্তিত্যুতনা ফন্দশিং পায়শিল্লি মদুনা ইনভেস্তিং ওইনা, ত্রস্তী অমগুম, অমসুং এদ তৌরি মদুনা মসিগী ত্রস্তীশিপকী ৱাখল্লোন অসি ভারত্তা মমুৎ তানা খংনরে, অমসুং মদু মহাত্মা গান্ধীনা আর্তিকুলেতেদ তৌবিরম্বনি ।
ৱার্ল্দ রেদীও দে লাকপদা প্রধানমন্ত্রীনা নুঙাইবা ফোংদোকখ্রে

ৱার্ল্দ রেদীও দে লাকপদা প্রধানমন্ত্রী শ্রী নরেন্দ্র মোদীনা ইন্দস্ত্রীদা থবক তৌরিবশিং অমসুং তারিবশিং য়াওনা রেদীওগী ৱার্ল্দগা মরী লৈনরিবা মখোয়শিং অদুদা মহাক্কী ওইবা নুঙাইবা ফোংদোকখ্রে । প্রধানমন্ত্রীনা হায়খি, “ৱার্ল্দ রেদীও দেনা লাকপদা, ইন্দস্ত্রীদা থবক তৌরিবশিং অমসুং তারিবশিং য়াওনা রেদীওগী ৱার্ল্দগা মরী লৈনরিবা মীপুম খুদিংমক্তা ঐহাক্কী ওইবা নুঙাইবা ফোংদোকচরি । মসিনা মতম পুম্নমক্তা লর্নিং, দিস্কোবরিং, এন্তরতেনমেন্তকী ফোকেল পোইন্ত অমা ওইদুনা পুন্না চাওখৎপা পুরকপা ওইরসনু । রেদীওনা ঐখোয়বু হেন্না নকশিলহল্লি অমসুং মন কী বাতকী খুত্থাংদা ঐহাক্না মখা তানা এক্সপরিয়েন্স লৈরে । https://www.narendramodi.in/mann-ki-baat মসিদা অদোম্না তাঙ্কক খুদিংমক তাবা ফংবিগনি ।”
প্রধান মন্ত্রীনা হায়খ্রে, অনৌবা ভারতকী বজেৎ অসিনা লৈবাক অসিবু শক্তি হেঙ্গৎহল্লগনি

প্রধান মন্ত্রী নরেন্দ্র মোদীনা বজেৎ অসি লৈবাক অসিবু শক্তি হেঙ্গৎহনগদবা অনৌবা ভারতকী বজেৎনি হায়না থাগৎপা ফোংদোকখি। ২০১৯–২০গী ইন্তরিম বজেৎ লান্থোক্লবা মতুংদা মসিদা ত্বিত কয়া তৌদুনা প্রধান মন্ত্রীনা হায়খি মদুদি মসিনা লৌমী কোতি ১২ হেনবা অমসুং মখোয়গী ইমুং মনুং, তেক্স থিরিবা মীদল ক্লাস প্রোফেস্নেল কোতি ৩ অমসুং মখোইগী ইমুং মনুং অমসুং শিন্মী কোতি ৩০–৪০দা কানহনগনি। ন্যু ইন্দিয়াগী বজেৎ অসিগীদমক থাগৎচরি। প্রধান মন্ত্রীনা হায়খি মদুদি এন.দি.এ. সরকারগী দিবেলপমেন্ত ইনিসিয়েতিবশিংনা পুন্সি কয়া অমা শোক্ন শম্নহল্লে মদুনা লৌমীদগী মিদল ক্লাস ফাওবগী ৱেলফেয়ার, ইনকম তেক্স রিলিফতগী ইনফ্রাস্ত্রকচর ফাওবা, মেনুফেকচরিংদগী এম.এস.এম.ই. ফাওবা, হাউজিংদগী হেল্থকেয়ার অমদি দিবেলপমেন্তগী খোংজেল হেঙ্গৎপদগী ন্যু ইন্দিয়া ফাওবদা মমি তারি। মহাক্না মীওই কয়া অমবু লাইরবগী পনখৈগী য়োৎলৌ কোলৌদগী নান্থোকহনখিবা অদু উবা ফংবদা নুঙাইবা ফোংদোকখি। এখোয়গী নিও–মিদল ক্লাস হেঙ্গৎলক্লি অমদি মখোয়গী মংলানসু হেঙ্গৎলক্লি। প্রধান মন্ত্রীনা মিদল ক্লাসপু তেক্স কোমথোকপগীদমক নুঙাইবা ফোংদোকখি অমদি হায়খি, ঐহাক্না মিদল ক্লাসপু লৈবাক অসিগী দিবেলপমেন্তকী মায়কৈদা মখোয়গী চাওরবা থৌদাংগীদমক ইকায় খুম্নজরি। বজেৎতা প্রো–ফার্মর ইনিসিয়েতিবশিংগী মতাংদা প্রধান মন্ত্রীনা হায়খি মদুদি হৌখিবা চহী কয়াদগী লৌমীশিংগীদমক্তা ইনিসিয়েতিব কয়া অমা হৌদোকখ্রে অদুবু অৱাবদি লৌমী কয়া অমা স্কিম অসিগী মখাদা কৈদৌনুংদা লাক্ত্রি। মহাক্না হায়খি মদুদি প্রধান মন্ত্রী কিসন নিধি অসি লৌমীশিংগী য়াইফনবগীদমক্তা পুৱারি ওইরবা খোংথাং অমনি মদুনা লৌবুক একর ৫দগী তানা লৈবা লৌমীশিংবু তেংবাংগনি। ন্যু ইন্দিয়াগী বজেৎ অসিদা এনিমেল হজবেন্দরী সেক্তর, ফিসরিজতা অখন্নবা মীৎয়েং থম্লি হায়না মহাক্না মখা তাখি। অনওর্গনাইজ সেক্তরগী ইন্তরেস্তশিং কনবগী মরুওইবা অদু পল্লদুনা প্রধান মন্ত্রীনা হায়খি মদুদি প্রধান মন্ত্রী শ্রম যোগী মন ধন য়োজনানা চাওনা মতেং পীরগনি। সেক্তর অসি মখোয়গী ইন্তরেস্তশিং ঙাক্তুনা থম্বদা হেন্না দরকার ওই অমদি ন্যু ইন্দিয়াগী বজেৎনা মদুমক তৌরি। আয়ুশ্মান ভারত য়োজনা অমসুং সোসিয়েল সেক্যুরিতী স্কিমশিংশু মখোয়গী পুন্সিদা শম্নরগনি হায়না প্রধান মন্ত্রীনা মখা তাখি। প্রধান মন্ত্রীনা লোয়শিল্লকপদা হায়খি মদুদি সমাজকী ক্লাস খুদিংমকপু দিবেলপমেন্তকী কানবা শোয়দনা ফংহনবা মথৌ তাই। মহাক্না হায়খি, “বজেৎ অসিনা লাইরবদা শক্তি লৈহল্লগনি, লৌমীশিংদা ইনোৎ অমা পীরগনি অমসুং ইকোনোমিক গ্রোথ হেঙ্গৎহল্লগনি”।
প্রধান মন্ত্রীনা দবল্যু.এ.য়ু.২০ নাইরোবি ২০২১দা মেদল লৌখিবা শান্নরোইশিংদা হরাওবা ফোংদোকখ্রে

প্রধান মন্ত্রী, শ্রী নরেন্দ্র মোদীনা ৱার্লদ এথেলেতিক অন্দর ২০ নাইরোবি-২০২১দা মেদল লৌখিবা শান্নরোইশিংদা হরাওবা ফোংদোকখ্রে। ত্বীত অমদা, প্রধান মন্ত্রীনা হায়খি; “খুৎলৈ থুনা মায় পাকখি! @WAU20Nairobi21দা সিলভর মেদল অনি অমসুং ব্রোঞ্জ অমা লৌরকখিবা শান্নরোইশিংদা হরাওবা ফোংদোকচরি। এথলেতিক্না ভারত শিনবা থুংনা মমিং লৈবা হেনগৎলক্লি অমসুং মসিদা তুংগীদমক চাউরবা খুদম অমনি। ঐখোয়গী কন্না হোৎনরিবা শান্নরোইশিংদা য়াইফ পাউজেল পীজরি”।
পি.এম.না দা. মানিক সাহানা ত্রিপুরাগী মুখ্য মন্ত্রী ওইনা ৱাশক লৌখিবদা নুংঙাইবা ফোঙদোকখ্রে

প্রধান মন্ত্রী, শ্রী নরেন্দ্র মোদীনা দা. মানিক সাহানা ত্রিপুরাগী মুখ্য মন্ত্রী ওইনা ৱাশক লৌখিবদা নুংঙাইবা ফোঙদোকখ্রে। ত্বিত অমদা প্রধান মন্ত্রীনা হায়খি; “ত্রিপুরাগী সি.এম. ওইনা ৱাশক লৌখিবদা ঐহাক্না শ্রী @DrManikSaha2দা নুংঙাইবা ফোঙদোকচরি। অফবা তেনর অমা ওইনবগীদমক মঙোন্দা য়াইফ-মঙ্গোল পীজরি। ২০১৮দগী হৌখিবা ত্রিপুরাগী চাউখৎ-থৌরাংগী খোঙচৎ অসিদা মহাক্না হেন্না ইনোৎ হাপলগনি হায়না ঐহাক্না থাজৈ।”